KLUBI 700
Piibel pühendab 60 peatükki kogudusetelgi detailsele kirjeldamisele
samas kui universumi loomisele on pühendatud vaid 2 peatükki.
Milleks siis nii palju tähelepanu lambijalgadele või kattevaipadele?
Paula White Cain'i sõnul
sillutavad need peatükid teed Jumala ligiollu.
Kui menukite autor Paula White Cain kristlaseks sai,
tahtis ta õppida tundma Jumalat ja kogeda Ta ligiolu.
Sellest sai alguse teekond, millel ta jätkab tänaseni,
olles City of Destiny koguduse pastor Floridas.
Paula sõnul andis Jumal kogudusetelgi kirjelduse juhiseks,
kuidas kogeda Tema ligiolu.
Oma hiljutises raamatus "Teekond Tema ligiollu"
jagab Paula kogudusetelgi detailidest ja nende olulisusest
ja sellest, kuidas Jumala igatsus viibida me keskel
on endiselt Ta igatsus ka tänapäeval-
Paula White Cain liitub nüüd meiega Skype'i vahendusel
Paula, nii tore, et olete tagasi me saates.
Rõõm olla teiega. See on alati nii tore.
Jagage meiega, mis pani teid uurima kogudusetelgi teemat
Vanas Testamendis?
Hea meelega, sest see on drastiliselt muutnud mu elu.
Mul polnud mingit kristlikku tausta, aga ma sain 18-aastaselt päästetud.
Keegi kinkis mulle Piibli.
Ma ei teadnud sellest midagi, sest ma polnud kunagi kirikus käinud.
Kuid hakkasin seda lugema.
Mingi hetk avastasin need 60 peatükki
ja mõistsin, et see on Jumala jaoks oluline teema.
Inimesed küsivad, miks seda praegu uurin?
Usun, et praegune aeg kutsub selleks
ja me vajame Jumala ligiolu rohkem kui eales varem.
Me peame elama lähedases suhtes Temaga,
ammutades Temast jõudu, väge, inspiratsiooni ja ülekandeid,
mida leiame vaid kõige pühamast paigast.
Sest ebakindlatel aegadel
toob see kõige püham paik meile ilmutusi.
See aga on oluline, sest me vaimul on 3 funktsiooni.
Ilmutus tähendab katete maha võtmist ja üleloomulikku võimet näha asju.
Nii et elades praegu kõige suhtes ärkava ühiskonna keskel,
kutsuvad kogudustelk ehk pühamu ja Tema ligiolu meid
sügavamale igatsusele pühaduse järele
ja Jumalaga lävimise järele.
Me vajame seda.
Usun, et kõik on nõus,
et tänase elu ja asjade keskel me igatseme ja vajame seda lähedust.
Samas tunduvad need peatükid nii detailsed.
Miks küll pühendab Piibel nii palju aega
kogudusetelgist rääkimisele?
Usun, et kogudusetelk peegeldab tegelikult
Jumala plaanide detailsust inimkonna suhtes.
Lunastus, pääste...
Noore kristlasena oli mul raske isegi mõista
Jumala päästeplaani,
enne, kui mõistsin kogudusetelgi detailide mõtet.
Detailid on Jumala jaoks olulised.
Nii kirjutasingi selle raamatu,
tehes seda väga lihtsal ja praktilisel viisil.
See on küll teema, mille uurimisele võib kuluda kogu elu.
Uurisin nii kogudusetelgi sise- kui välisõue
ja selle kõige pühamat paika,
näidates selle kaudu,
kuidas see on seotud meie ihu-, hinge- ja vaimuga.
Jagan läbi kogu oma raamatu erinevate elementide tähendusest
ja sellest, kui nende keskel käid.
Võtame kasvõi ainuüksi valguse.
Välisõues on looduslik valgus.
Siseõue valgustavad lambijalad, mis on süüdatud oliiviõliga,
mis sümboliseerib Püha Vaimu valgust.
Kõige pühamas paigas paistab aga Jumala au
ehk Jumala ligiolu.
Me võiks rääkida sellest 6 tundi jutti.
Kuidas see aga minusse puutub?
Sest mida kaugemale sisse sa kogudusetelgis lähed,
seda sügavamale sa lähed ka oma suhtes Jumalaga.
Sa ei taha omada lihalikku mõtteviisi,
vaid vaimset mõtteviisi, mille üle valitseb Püha Vaim.
Nii et ma ainult ei räägi sellest, aga ma juhin inimesed selle sisse.
Templis olevad kardinad ja eesriided räägivad millestki.
Iga detail on oluline
Räägime kogudusetelgi sissekäigust ja seal olevast pronksaltarist.
Mida see me jaoks tänapäeval esindab?
Pronksaltar tähendab oma ihude üleandmist.
Kuid see esindab ka Jeesuse ohvrisurma
ja Tema lunastusvere valamist meie eest.
See kätkeb endas nelja osa,
mis esindavad pattu, pattude andestust jne.
See kätkeb endas kogu lunastusplaani.
See on koht, kus me anname oma ihud üle.
See on kõige esimene asi,
sest kuniks me pole end täielikult Jumalale alistanud...
Muidugi oli Jeesus me ohvritall.
Jumala Tall, kes hukati meie eest.
Vanas Testamendis oli ülempreester see,
kes ohverdas inimeste pattude eest looma,
läbides selleks erinevaid rituaale,
et saada andeks omaenda ja oma rahva patud.
Tänu Jumalale, et me ei pea ootama Jumala armu kogemiseks
seda ühte korda aastas!
Meie jaoks aga esindab see seda,
et me ei saa liikuda edasi pühasse paika,
rääkimata veel kõige pühamast paigast,
kui me pole esmalt "ohverdanud" Jumalale oma ihu.
See tähendab meeleparandust
ja suhtumist: "Jumal, ma tulen Su ette ja ma vajan Sind."
See tähendab oma lihaliku olemuse Jumalale ja Tema tahtele alistamist.
Sealt saame juba edasi liikuda, kuigi ei jõua ikka veel pühasse paika.
Mainiste ennist eesriiete olulisusest.
Milles peitub kõige pühama paiga eesriide olulisus?
Esimene eesriie, millest läbi minna, viib sind pühasse paika
ja see esindab Kristuse ülestõusmist.
Ta suri, võitis surma ja tõusis surnuist,
et sa võiks teha seda sama.
Ta võttis saatana käest kõik võtmed.
Teine eesriide sümboliseerib Tema taevasse üles võtmist.
Nii et minnes kõige pühamasse paika, me mõistame,
et me ei asetse enam kuskil maistes paikades,
aga meid on asetatud taevastesse paikadesse.
Ma hetkel olen siin maa peal, Floridas,
aga Piibli kohaselt on mind asetatud istuma taevastesse paikadesse.
Mis moodi?
Tänu mu suhtele Jeesusega.
Johannese 4. ptk.'s on öeldud, et kes ülistavad Jumalat,
peavad ülistama Teda tões ja Vaimus.
Nii et su vaimul on 3 peamist funktsiooni:
1. Ülistada Jumalat.
Küsimus pole vaid pühapäeva-hommikuses ülistuses
ja oma käte tõstmises,
vaid tõelises ülistuses.
Kuna Jumal on vaim, pead ka ülistama Teda vaimus.
2. Osadus ja suhtlemine Jumalaga.
3. Ilmutus.
Need kõik on me vaimu ülesanded,
sest Jumal suhtleb meiega vaimust vaimu.
See kõik aga eeldab üht protsessi läbi Tema Sõna,
pronksaltarilt läbikäimist, enese puhastamist Jumala Sõnaga,
kõige pühamat paika, mis esindab me hinge
ehk me tahet, meeli-mõistust ja ka me tundeid.
Kõik need asjad tuleb ära korraldada,
enne, kui me üldse jõuame Jumala ligiollu.
Usun, et paljud meist teavad seaduselaegast ja lepituskaant,
aga miks need nii olulised on?
Taaskord, sellestki võiks igavesti rääkida.
Seaduselaegas ja lepituskaas -
ma võtaks neid kahte eraldi, sest nad on kaks eraldiseisvat asja,
kuigi asetsevad üksteise peal.
See kõik räägib Jeesuse lõpuleviidud tööst.
Mis puutub seaduselaegasse,
siis Vana Testamendi Jumal otsekui elaski selles.
Jumal ütles 2 Moosese 25:8:
"Ja nad tehku mulle pühamu, siis ma asun elama nende keskele."
Jumal ei taha ainuüksi külastada meid,
vaid elada alaliselt koos meiega.
Samas Ta on püha Jumal ja nii Ta ka nõuab meilt teatud asju.
Inimesed on sellest segaduses ega tea, kuidas või mida teha.
Kuid isegi, et Jumal on imeline Jumal, on Ta siiski Jumal.
Sööbides rohkem teemasse,
me näeme, kuidas Jumal andis Moosesele 10 käsku.
Lahkan seda oma raamatus rohkem,
aga Jumal ütles Moosesele teisel korral,
et ta ei pea neid käsulaudu isegi inimeste juurde viima,
vaid panema need seaduselaekasse
esindama Jumala käske ja seadusi.
Lisaks on seal Aaroni sau, mis sümboliseerib meelevalda.
Ka on seal juttu mannast Lahkan kõiki neid asju väga detailselt,
andes teada, mida need su elu jaoks väga praktiliselt tähendavad.
Ja muidugi Jumala lepitus ja arm.
Kuidas me üldse saaks rääkida lepituskaanest...
Peale seda, kui Jeesus oli risti löödud, maha maetud ja ülestõusnud,
viis Ta oma vere taevasse Jumala altarile, lepitusjärje ette.
Tänu sellele võime täie julgusega minna Jumala trooni ette,
leides armu ja abi õigel ajal.
Me ei pea enam ootama seda ühte korda aastas
ja seda tänu me ülestõusnud Päästjale, Jeesusele.
Olete katnud põgusalt kõik te raamatus kirjapandu,
aga me vaatajad saavad seda ise siis põhjalikumalt uurida.
Raamat on leitav internetist.
Aitäh Paula! Oli tore näha taas!
Aitäh Terry ja õnnistusi teile!
Järgmisena lugu kahest koljuluu mõrast
ja ajuverejooksust.
Ühe bändi esilaulja kukkus pahasti,
mispeale ta viidi kiiruga EMOsse,
kus arstid polnud kindlad, saab ta enam kunagi olema endine.
Lapsed -
tahame, et nad kasvaks üles Jumala Sõna tundmises.
Samas vajaksime selles veidi abi.
Tasuta "Superraamatu" piibliäpis on ägedaid lastele meeldivaid asju.
Piibli tundmaõppimine on lõbus,
nagu ka lahedad mängud
ja vinged videod.
Ka Piibli kangelaste avastamine.
Jumala Sõna tundmaõppimine on lõbus.
Tasuta "Superraamatu" piibliäpp
Kui Jutang sündis, viidi ta kiiruga intensiivravi osakonda.
Ta südames oli auk
ja lisaks teisigi komplikatsioone.
Arstid ütlesid, et tal veab, kui oma 1. sünnipäevagi näeb.
Kuid tänu teiesugustele inimestele on tal ees pikk ja terve elu.
Niipea, kui pr. Bii sai teada, et ootab väikest tütrekest,
õmbles ta talle hea õnne märgiks punase kleidikese.
Nägin, kuidas ema tikkis kleidi siseküljele sõnad "Pikk elu".
Lootsin, et ta on terve väike tüdruk.
Jutang aga sündis auguga südames.
Ka olid tal ebatavalised veresooned ja komplikatsioone kopsudega.
Arst ütles, et ta ei pruugi elada 1. eluaasta täitumiseni.
Meile öeldi, et Jutangi jaoks on küll ravi olemas,
aga võime ta siiski kaotada.
Nõudsin siiski ravi osutamist,
isegi, kui oleksin pidanud selleks oma maa ja maja maha müüma.
Jutang viidi otse intensiivi,
kus ta pere sai teda vaid korra nädalas
3 minutit külastada.
Ta lamas seal hingamisaparaadi- ja voolikute all,
jäädes üha kõhnemaks ja kõhnemaks.
Ütlesin talle, et ta peab pidama vastu.
Kui ma vaid oleks saanud kõrvaldada kõik ta kannatused.
Tahtsin nii väga hoida teda oma süles.
Ta vend tõi vanematele kõik oma säästud,
et toetada õe ravi.
Ta tahtis olla oma õe superkangelane.
Tahtsin olla kui Raudmees ja kaitsta oma õde.
Kuid mida vanemaks Jutang sai, seda hullemaks ta seis muutus.
Tal polnud üldse jõudu.
Ta oli nõrk ja ta pilk oli tuhm.
Ta avas suu ja ahmis õhku.
Tal polnud vähimatki jõudu, et häält teha.
Mõtlesin kleidi peale, mille olin talle õmmelnud.
Mu unistused olid kildudeks.
Mõtlesin, et kui mu tütar sureb, tahan surra koos temaga.
Jutangil tekkis kopsupõletik ja ta viidi Pekingisse haiglasse,
kus öeldi, et ta vajab kohest operatsiooni.
Kuid Jutangi ehitajast isal polnud piisavalt raha selleks.
Nii rääkiski arst neile CBN'st ja me katsime ise kõik kulud.
Sõbrad CBN'st külastasid meid ja palvetasid me eest.
Uus valguskiir süttis me elus ja andis meile lootust.
Arst tegi korda nii Jutangi südame kui veresooned,
nii et nüüd on tal võimalus elada pikka elu.
Mu tütar on täielikult terve ja saab alati olema meiega.
Aitäh teile! Te aitasite päästa ta elu.
Täna võtab ta keha kõiki toitaineid vastu.
Ta on rohkesti nii pikkuses kui kaalus juurde võtnud
ja saab elada nagu normaalne laps.
Ta pilk on selge ja ta on kui väike ingel.
Aitäh kõigile CBN'i inimestele, et tegite mu õe terveks!
Armastan teid kõiki.
See armastus kuulub teile, kui olete Klubi 700 liige.
Te olete osa sellest kirurgia-meeskonnast,
mis võimaldas kogu medabi, mida see väike tüdruk vajas.
Kui te aga pole veel me liige, siis liituge meiega
ja kõigega, mida ülemaailmselt teeme.
Kui tahate, et inimesed üle maailma saaks aidatud,
liituge Klubi 700'ga.
Osa igast annetusest läheb Operatsioon Õnnistus töösse,
et aidata väga reaalselt inimesi.
Me toidame USAs kodutuid ja pakume katastroofiabi.
Kui orkaanid tabavad inimesi,
tabame me armastuse- ja kaastundega vastu.
Te aitate inimesi ka üle maailma,
et neil oleks puhast joogivett, eluks vajalikke oskusi
ja nad saaks vajalikud operatsioonid, kui tarvis.
Liitudes Klubi 700'ga olete osa sellest kõigest.
Nii et helistage meile, ja liituge meiega!
Järgmiseks lugu tõsisest õnnetusest ja ajuvigastusest.
Kõik see muutis ühe muusiku täiesti sõltuvaks oma naisest.
Kuidas aga kuuldav sõnum Jumalalt ta täie tervenemiseni viis,
sellest räägib ta meile peale pausi juba ise.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Minestamine ja sellele järgnenud pea peale kukkumine.
See tekitas Bennyle kaks koljuluumurdu ja ajuverejooksu.
"Saab ta enam kunagi käima või normaalselt elama?
Või oma bändiga taas koos laulma?"
Kõik need küsimused olid õhus,
kuniks Benny kuulis Jumala kuuldavat häält.
See kõlas kui püssilasuna,
kui ta kõmaki me puitpõrandale pikali kukkus.
Arvasin, et näen esimese asjana verd.
Donna ja ta mees Benny olid ühel hommikul vara üleval.
Valmistudes päevale vastu minema, kukkus Benny korraga kokku,
lüües pea vastu puitpõrandat ära.
Donna mõistis kiiresti, et olukord on tõsine.
Ta ütles peagi, et ta kõrvus vilistab
ja ta näeb silme ees igasugu asju.
Tal oli tõsine peavigastus.
Donna viis Benny kiiresti EMOsse,
kus tal avastati kaks koljuluumurdu ja ajuverejooks.
Nad kartsid, et tal tekkivad krambid või ajuturse.
Ajuverejooksust nad juba teadsid.
Donna helistas perele ja koguduse liikmetele,
paludes Benny eest tervenduspalveid.
Benny on ühe kristliku rokkbändi eeslaulja,
mistõttu sõnum ta seisundist levis kiiresti
ja sajad inimesed palusid ta taastumise pärast.
Palved olid olulised mu jaoks,
sest ma ei teadnud, mis toimub või mis edasi saab.
Nii pöördusin ka ise palves Jumala poole.
3 päeva läks mööda, aga Benny oli endiselt haiglas.
Donna aga jätkas palvetamist.
Ootamine on kõige raskem osa, sest sa ei tea, mis edasi saab.
Ainus, mida oskasin selles olukorras teha, oli paluda.
Palusin Jumala juhtimist ja kontrolli võtmist selle olukorra üle.
Benny lasti haiglast koju taastuma.
Donna hoolitses ta eest 24/7,
kuid ta paranemise osas puudus endiselt kindlus.
Kartsin järelmõjude pärast.
"Suudab ta jälle käia, näha, mõelda ja normaalselt toimida?"
Ta oli küll teadvusel, kuid ta jutt polnud igakord loogiline.
Benny magas terve kuu aega iga päev 20 tundi.
Donna aga hoidis endiselt Jumala ligi, et omada rahu.
Ütlesin: "Jumal, annan selle üle Sulle,
sest oled tõotanud olla meiega ja võidelda koos meiega."
Usaldades täielikult Jumalat,
kogesin rahu, mida vajasin selleks, et teha kõike, mis tarvis.
Ta andis jõu seda teha.
Selle aja lõpupoole kuulis Benny häält,
mis äratas teda selliselt, kui ei kunagi varem.
Olin ühel pärastlõunal pisut rohkem ärkvel.
Donna oli kuhugile välja läinud, kuna mind võis juba üksi jätta.
Sain vajadusel rulaatoriga majas ringi käia.
Kuid olles elutoas kuulsin kuuldavalt Jumala häält.
Ta ütles: "Benny, mul on suured ja võimsad plaanid su jaoks,
kui sellest loost välja tuled.
Tahan selle tulemusena, et inimesed teaksid,
et see, et ma sekkun ja päästan su elu,
on sama, mis kehtib nendegi puhul,
kui nad vaid ei anna alla ja hüüavad mu poole."
Oli see alles sõnum õigel ajal.
Nägin, millist sügavat mõju see Bennyle avaldas.
Tal olid pisarad silmas, kuigi ta ei nuta üldse tihti.
Kuid kõik see tõi talle pisarad silma,
kui ta rääkis oma kohtumisest Jumala kui Isaga
ja Jumala suurtest plaanidest tema suhtes.
Peale seda toimus Benny erakordne taastumine.
See kogemus aga on tugevdanud ta igatsust
jagada teistega Jumala armastusest.
Rääkin ükskõik, kus inimestele Jeesusest.
See on juba paeeagu "ohtlikuks" muutunud,
sest ma tunnen lausa sundust jagada,
mida Jumal on teinud ja võib teha ka nende heaks.
Nii et mu jagamised Jumalast on kohe kindlasti kasvanud,
nii nagu ka nende jagamiste intensiivsus.
See intensiivsus on kogetav ka Benny bändi esinemiste ajal.
Benny ja Donna on tänulikud kõigi eestpalvete eest
ja tervenemise eest keset rasket seisu.
Vaid kolme päeva pärast tõusis me Issand surnuist
Vaid kolme päevaga oli saatan löödud
See kõik õpetas mind olema tänulik ja hindama igat päeva.
Leidma tänupõhjusi ka mitte kõige paremates olukordades
Usun, et meil on oluline pidada elu hulluse keskel meeles
olla tänulikud tänase päeva eest ja keskenduda sellele,
mitte sellele, mis on halvasti.
Me võime ju laulda, et meil on võimas Jumal,
aga minnes elus teatud asjadest läbi,
kus koged reaalselt, kui võimas me Jumal on,
siis kui me sellest ei räägiks, hakkaksid kivid kisendama.
Seetõttu peame sellest rääkima,
jagades inimestega, mida Jumal on me heaks teinud.
Seda tehes teeme Jumala tööd.
Milline imeline lugu! Benny kuulis Jumala kuuldavat häält.
Ta tuli välja millestki, mis võinuks täiega hävitada ta elu.
Ta tuli sellest välja, kuigi kannatas järelmõjude all.
Siis aga kuulis Jumala kuuldavat häält,
mis ütles, et ta peab jagama inimestega,
kui oluline see on, et nad hüüaks Ta pole
ja hoiaks väga Tema ligi.
Nüüd, sa ei pea tingimata kuulma Jumala kuuldavat häält.
Ütlen seda omast kogemusest, sest ma olen ka terveks saanud,
aga ma ei kuulnud Jumala kuuldavat häält.
Samas olen tervenenud ka Jumala kuuldava hääle peale.
Ma olin kord suremas malaaria tõttu.
Elasin tol ajal Manilas ja sain malaaria põgenike laagrist.
See kõik oli 1996. aastal.
Kuniks kuulsin kuuldavat häält:
"Tõuse püsti ja hakka tegutsema, sest ma olen tervendanud su."
See hääl muutis sõna otseses mõttes mu elu.
See uuendas kõik rakud mu ihus ja ajas välja selle kohutava parasiidi.
See kõik juhtus hetkega.
Arst oli hämmingus,
öeldes, et ei leia mu verest isegi surnud parasiite.
Ta ei osanud seda seletada, öeldes, et pidanuksin olema surnud
ja ometi ma elasin.
Ei mingeid parasiite.
Hoidke väga Jumala, Tema vastuste ja tervendamise ligi.
Mõistke, et kõik piiblilood on meie inspireerimiseks,
aga samas ka julgustuseks teha kõiki neid samu asju.
Piiblis on üks võrratu lugu pimedast Bartimeusest,
kes kerjas tee ääres,
aga kuulis siis, et Jeesus on sealt mööda minemas.
Mida ta tegi?
Ta kisendas kõval häälel: Jeesus, Taaveti Poeg,
halasta minu peale!”
Rahvas ütles talle, et Jeesus ei taha temaga mingit pistmist teha
ja jäägu ta ometi vait.
Mida aga pime Bartimeus tegi?
Kisendas veelgi kõvemini: Taaveti Poeg, halasta minu peale!”
Jeesus kuulis teda ja kutsus ta enda juurde,
küsides ta käest: Mida sa tahad, et ma sulle teeksin?”
Bartimeus oli pime ja kerjas tee ääres!
Jeesus aga küsis: Mida sa tahad, et ma sulle teeksin?”
See küsimus kehtib kõikjal.
Kui Jeesus kõneles, siis seda kõikide aegade jaoks,
sest Ta sõnad kätkevad endas elu ja vaimu.
Nii küsib Ta ka sinu käest: Mida sa tahad, et ma sulle teeksin?”
Bartimeus vastas: "Et ma jälle näeksin!”
ja ta sai hetkega terveks.
Hüüdkem siis üheskoos Jumala poole.
Mida sa täna vajad?
Oled ehk selle pärast vaikselt palunud?
Kui vajad Jumalat,
siis haara Temast kinni ja ära lase lahti!
See on igati OK hüüda Ta poole.
Ära lase rahvahulkadel või oma perel end selles osas vaigistada,
vaid hüüa Ta poole ja Ta vastab sulle.
Kõik, mida Ta tegi pimeda Bartimeuse heaks,
teeb Ta ka sinu heaks.
Hüüa oma vajaduse osas Jeesuse poole
ja me Terryga liitume sinuga, paludes su eest just praegu.
Lase Jumalal teha, mida Ta on tõotanud teha.
Tema veremete läbi oled sa terveks saanud.
Taaveti Poeg, halaste me peale just praegu!
Hüüa Jumala poole ja lase Tal teha kõik ülejäänu.
Issand, me tuleme Su palge ette oma vajadustega
ja hüüame Su poole nagu pime Bartimeus seda tegi:
Taaveti Poeg, Jumala Poeg, halasta me peale!”
Issand, me vaatame Sinu, Su risti ja vermete peale,
kuulutades eneste üle,
et Jeesuse vermete läbi oleme me terved ja terviklikud."
Issand, siruta oma käsi ja saada korda imesid,
sest me palume seda Jeesuse nimel.
Kellelgi on olnud aneurüsm ja te kogete endiselt selle järelmõjusid
Jumal tervendab te aju ja liikumisvõime.
Kogu see halvatus lahkub just praegu.
Jumal teeb midagi, mis arstide sõnul on võimatu.
Ta on võimeline seda tegema ja Ta teeb seda teie heaks.
Kogu see järele jäänud veretromb saab kõrvaldatud just praegu
ja kõik toimib jälle normaalselt, Jeesuse nimel.
Kellelgi on mingi teema oma kurgu- ja häälega.
Ma ei tea, on teil olnud operatsioon või midagi,
aga te hääl on kähe.
Jumal tervendab teid
ja te hakkate jälle normaalselt rääkima Jeesuse nimel.
Kellelgi on ajus, paremal pool, meeletu valu.
Jumal tervendab selle ja taastab kõik just praegu.
Võtke see vastu Jeesuse nimel, aamen.
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7sse: 44 22 227 või kirjuta: palve@tv7.ee
Tõlge: Anne-Ly Raukas